
Изх.№ 25-00-66/22.07.2026г.
ДО
ОБЩИНСКИ СЪВЕТ
ГР. РУДОЗЕМ


ДОКЛАДНА ЗАПИСКА
от
Недко Фиданов Кулевски – кмет на община Рудозем

         ОТНОСНО: Даване на съгласие за учредяване на сервитутни права по смисъла на                          чл. 64 от Закона за енергетиката, през засегнати имоти – общинска собственост за изграждане на обект: „Кабел НН за външно ел.захранване на ППС 3295 на „ЦЕТИН БЪЛГАРИЯ“ ЕАД в ПИ 63207.38.2, м.Мурево, гр. Рудозем, общ.Рудозем, обл.Смолян”.
УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
В деловодството на Общинска администрация – гр.Рудозем е постъпило заявление с вх. № 92-00-18/24.02.2026 г. от дружеството „Цетин България” ЕАД чрез пълномощника Катя Миткова Русева, за учредяване право на преминаване през имоти – публична общинска собственост, за обект: „Кабел НН за външно ел.захранване на ППС 3295 на „ЦЕТИН БЪЛГАРИЯ“ ЕАД в ПИ 63207.38.2, м.Мурево, гр. Рудозем, общ.Рудозем, обл.Смолян”.
Съгласно изработеното техническо задание, инвестиционното предложение е свързано с необходимостта от електрозахранване на ППС 3295, собственост на „Цетин България” ЕАД. За целта е нужно изграждане на на кабелна линия ниско напрежение от съществуващ стълб в ПИ 05365.507.164 до разпределително табло на ППС 3295 в ПИ 63207.38.2. Трасето на новопроектираната подземна електропроводна линия – ниско напрежение започва от табло НН на съществуващ стълб разположен в ПИ 05365.507.164 – урбанизирана територия на с.Борие, общ.Рудозем, преминава през ПИ 05365.507.165 – урбанизирана територия и ПИ 05365.507.174 – урбанизирана територия, след което продължава в горски и земеделски земи в землището на гр.Рудозем, общ.Рудозем, обл.Смолян. Дължината на трасето на кабелната линия е 1431 м., като 71 м. са в урбанизирана територия. Предвиден е сервитут с широчина 0,60 м. на 1.50 м.
           С оглед създаване на предпоставки за реализиране на проектното предложение, на основание чл. 8, ал. 1 от ЗОС е необходимо Общинския съвет да даде съгласие за прокарване на линеен енергиен обект, тъй като се касае за разпореждане с общинско имущество чрез учредяване на ограничени вещни права.

Във връзка с горното в полза на възложителя „ЦЕТИН БЪЛГАРИЯ” ЕАД следва да бъде учредено сервитутно право на прокарване на линеен енергиен обект през засегнатите имоти, съгласно чл. 64 от Закона за енергетиката.

Предвид гореизложеното, на основание чл. 21, ал. 1, т. 8 от ЗМСМА, чл. 8, ал. 1 от ЗОС чл. 64, ал. 2,  от ЗЕ, предлагам на Общински съвет – Рудозем да приеме следното

ПРОЕКТОРЕШЕНИЕ:
1. Дава съгласие да бъдат учредени сервитутни права по чл. 64 от ЗЕ в полза на „ЦЕТИН БЪЛГАРИЯ” ЕАД, с ЕИК 206149191, в съответствие с устройствена план - схема по чл. 108, ал. 2 от ЗУТ за мрежите и съоръженията на техническата инфраструктура с цел присъединяване към електроразпределителната мрежа на обект: „Кабел НН за външно ел. захранване на ППС № 3295, разположен в ПИ 63207.38.2, м.Мурево, гр. Рудозем, общ.Рудозем, обл.Смолян”, през засегнати имоти – общинска собственост, както следва:    

         -   Възмездно и безсрочно право на прокарване на линеен енергиен обект подземен кабелен електропровод през поземлен имот с идентификатор 05365.507.164 по кадастралната карта на с. Борие, общ. Рудозем, обл. Смолян, с административен адрес: с. Борие, местност „БОРИЕ“, с площ: 449 кв.м., трайно предназначение на територията: Урбанизирана, начин на трайно ползвване: За второстепенна улица, вид собственост : общинска публична, с площ на сервитутната ивица : 5  кв. м.
  
         -   Възмездно и безсрочно право на прокарване на линеен енергиен обект подземен кабелен електропровод през поземлен имот с идентификатор 05365.507.165 по кадастралната карта на с. Борие, общ. Рудозем, обл. Смолян, с административен адрес: с. Борие, местност „БОРИЕ“, с площ: 917 кв.м., трайно предназначение на територията: Урбанизирана, начин на трайно ползвване: За второстепенна улица, вид собственост : общинска публична, с площ на сервитутната ивица : 136  кв. м.

         -   Възмездно и безсрочно право на прокарване на линеен енергиен обект подземен кабелен електропровод през поземлен имот с идентификатор 05365.507.174 по кадастралната карта на с. Борие, общ. Рудозем, обл. Смолян, с административен адрес: с. Борие, с площ: 1570 кв.м., трайно предназначение на територията: Урбанизирана, начин на трайно ползвване: За второстепенна улица, вид собственост : общинска публична, с площ на сервитутната ивица : 7  кв. м.

2. Възлага на Кмета на община Рудозем да извърши всички необходими фактически и правни действия за изпълнение на решението .

